text: ১৮ মিনিট আগের আপডেট ; রাত ১২:৩৪ ; মঙ্গলবার ; আগস্ট ০৪, ২০২০
  প্রকাশিত : ০১:৪৯, জুলাই ১২, ২০২০ | সর্বশেষ আপডেট : ০১:৫০, জুলাই ১২, ২০২০
  নোয়াখালীর বিচ্ছিন্ন দ্বীপ হাতিয়া উপজেলার সোনাদিয়া ইউনিয়নের ব্যবসায়ী ফরিদ উদ্দিন (৪০) হত্যা মামলার ৪ আসামিকে গ্রেফতার করেছে পুলিশ।
  গ্রেফতারকৃতরা হলো মাহবুবুল ইসলাম রিদন (৩৮), আবুল কালাম (৫৪), কামাল উদ্দিন (৫০) ও আবুল বাশার (৩৭)।
  আজ শনিবার (১১ জুলাই) দুপুর ২টায় আটকদের গ্রেফতার দেখিয়ে আদালতের মাধ্যমে জেলা কারাগারে পাঠানো হয়েছে।
  হাতিয়া থানার ভারপ্রাপ্ত কর্মকর্তা (ওসি) আবুল খায়ের বলেন, গোপন সংবাদের ভিত্তিতে গতকাল শুক্রবার বিকালে সুবর্ণচর উপজেলার চর জব্বার ইউনিয়নে অভিযান চালিয়ে মাহবুবুল ইসলাম রিদন ও আবুল কালামকে এবং কামাল উদ্দিন ও আবুল বাশারকে হাতিয়া উপজেলার সোনাদিয়া ইউনিয়ন থেকে গ্রেফতার করে পুলিশ। গ্রেফতারকৃতদের সিনিয়র জুডিশিয়াল ম্যাজিস্ট্রেট নবনীতা গুহ এর আদালতে হাজির করলে তারা ১৬৪ ধারায় স্বীকারোক্তিমূলক জবানবন্দি দেন। এর আগে এ হত্যা মামলায় আরও ১ জনকে আটক করে কারাগারে পাঠায় পুলিশ।
  উল্লেখ্য, নিহত ফরিদ উদ্দিন উপজেলার সোনাদিয়া ইউনিয়নের মধ্য সোনাদিয়া গ্রামের আবুল হোসেন এর ছেলে এবং পেশায় ব্যবসায়ী ছিলেন। গত ২৬ মে ফরিদ উদ্দিনকে প্রেমের সম্পর্কের কারণে ডেকে নিয়ে শ্বাসরোধ করে হত্যা করা হয় বলে অভিযোগ রয়েছে।